கேள்வி: மார்கரெட் எலிசபெத் பெலிக்சு பற்றி விளக்கவும்.
பதில்: மார்கரெட் எலிசபெத் பெலிக்சு (பிறப்பு 1937) என்பவர் தமிழக சட்டமன்ற மேனாள் நியமன உறுப்பினரும் தமிழ்நாடு கல்வியாளரும் ஆவார். இவர் தமிழ்நாடு சட்டப் பேரவை இரண்டு முறை பதவி வகித்துள்ளார். இவர் ஆங்கிலோ இந்தியர்கள் சமூகத்தைச் சேர்ந்த பரிந்துரைக்கப்பட்ட உறுப்பினராக ஆறாவது (1977–80), ஏழாவது (1980–84) சட்டமன்றத்தில் பணியாற்றினார்.
கேள்வி: மார்கரெட் எலிசபெத் பெலிக்சு - ஆரம்ப கால வாழ்க்கை குறித்து விரிவாக சொல்லுங்கள்.
பதில்: 1937ஆம் ஆண்டு சனவரி 27ஆம் தேதி தமிழ்நாடு (அப்போது சென்னை மாநிலம்) பிறந்த மார்கரெட் எலிசபெத், டோவெட்டன் கோரி பெண்கள் உயர்நிலைப் பள்ளியில் பயின்றார். இராணி மேரி கல்லூரி, சென்னை முதுகலை பட்டம் பெற்றார். மேலும் சென்னை தூய கிறித்தோபர் பயிற்சிக் கல்லூரியில் ஆசிரியர் பயிற்சிப் படிப்பை முடித்தார்.
கேள்வி: மார்கரெட் எலிசபெத் பெலிக்சு - பணி பற்றி நீங்கள் என்ன அறிந்துள்ளீர்கள்?
பதில்: பெலிக்சு தமிழ்நாடு மாநில கல்வி வாரியத்தின் உறுப்பினராகவும், தென்னிந்திய கத்தோலிக்க திருச்சபையின் எவர்ட் மெட்ரிகுலேஷன் மேல்நிலைப் பள்ளியின் நிர்வாகக் குழுவின் தலைவராகவும் இருந்துள்ளார். டோவெட்டன் கோரி பெண்கள் உயர்நிலைப் பள்ளியின் தலைமையாசிரியராகவும் இருந்துள்ளார். 1977ஆம் ஆண்டில், ஆங்கிலோ இந்தியர்கள் உறுப்பினர்களுக்காக ஒதுக்கப்பட்ட ஒரு இடத்திற்கு தமிழ்நாட்டின் ஆறாவது சட்டமன்றத்திற்கு இவர் பரிந்துரைக்கப்பட்டார். அடுத்த சட்டமன்றத்திலும் (1980–84) இவர் தனது பதவிக் காலத்தைத் தொடர்ந்தார்.